ગુજરાતી સમાચાર: શેર બજારમાં સોમવારે પણ જોરદાર તેજી, સેન્સેક્સ 1300 પોઇન્ટ ઉછળ્યો | Bse And Nifty Open With Huge High First Day Of Week - Share Bazaar | I Am Gujarat
Gujarati News Share Market શેર બજારમાં સોમવારે પણ જોરદાર તેજી, સેન્સેક્સ 1300 પોઇન્ટ ઉછળ્યો
શેર બજારમાં સોમવારે પણ જોરદાર તેજી, સેન્સેક્સ 1300 પોઇન્ટ ઉછળ્યો
Updated: Sep 23, 2019 11:34 am IST
મુંબઈઃ કોર્પોરેટ ટેક્સમાં કાપ મૂકવાના સરકારના નિર્ણયની અસર સોમવારે પણ શેર બજારમાં જોવા મળી. સેન્સેક્સ 1300 અંકના વધારા સાથે 39,312.94 ખુલ્યો. નેશનલ સ્ટોક એક્સચેન્જ નિફ્ટી 276.60 અંકના વધારા સાથે 11550.80 સુધી પહોંચી ગયો છે. વિદેશી સંસ્થાગત રોકાણકારો અને સ્થાનિક રોકાણકારોએ ધૂમ ખરીદી કરી છે.
જો કે બાદમાં ઉછાળો થોડો મંદ પડ્યો હતો. સવારે 9:500 કલાકે સેન્સેક્સ અંદાજે 700 અંકના વધારા સાથે 38,703 અંકો પર કારોબાર કરી રહ્યો હતો. બીજી તરફ નિફ્ટી 216 અંકોના વધારા સાથે 11,491.10 પર પહોંચી ગયો છે.
ઉલ્લખનીય છે કે, નાણામંત્રી નિર્મલા સીતારમણે જેવી કોર્પોરેટ ટેક્સમાં કાપ મૂકવાની જાહેરાત કરી, કે શુક્રવારથી શેરબજારમાં તેજી છવાઈ ગઈ હતી. બજારમાં એક દાયકા બાદ સૌથી મોટી તેજી જોવા મળી હતી.
હાલ BSE સેન્સેક્સ ઇન્ડેક્સ ગઈકાલના બંધથી 1000 પોઈન્ટથી વધારાના ઉછાળા સાથે કામ કરી રહ્યો છે. જ્યારે આ લખાઈ રહ્યું છે ત્યારે નિફ્ટી 334 પોઇન્ટના ઉછાળા સાથે કામ કરી રહ્યો છે. BSE મિડકેપ અને BSE સ્મોલકેપ ઈન્ડેક્સ અનુક્રમે 2.54 ટકા અને 1.82 ટકા વધીને ટ્રેડ થઈ રહ્યા હતા. આજે સવારથી જ શેરબજારમાં કેપિટલ ગૂડ્ઝ, FMCG, કન્ઝ્યુમર ડ્યુરબેલ્સ, બેન્ક, ઓટો, ઓઈલ-ગેસ, મેટલ અને રિયલ્ટી શેરોમાં ધૂમ લેવાલી જોવા મળી હતી જ્યારે આઈટી અને ટેકનો શેરોમાં વેચવાલીનું દબાણ જોવા મળ્યું હતું.